《出塞行五首 其三》
宋代·方一夔

我本轻黠儿，小少槿闾闬。未知从军苦，悠悠赴沙瀚。

同行五千人，骸骨蓬麻乱。中有脱死者，人各鸟兽窜。

间怀大将印，辛苦生还汉。包以衬甲绫，来上长杨殿。

怜我不负恩，授印亲书赞。一来赎前过，比再军锋冠。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。